

**คำอธิบายรายวิชา**

รายวิชา **ภาษาไทย** รหัสวิชา ท ๒๒๑๐๑ เวลา ๖๐ ชั่วโมง

ชั้นมัธยมศึกษาปีที่ ๒ ภาคเรียนที่ ๑ ๑.๕ หน่วยกิต

 อ่านออกเสียงบทร้อยแก้วและร้อยกรอง จับใจความสำคัญ สรุปความ อธิบายรายละเอียดจากการอ่าน แสดงความคิดเห็นจากการอ่าน เรียนรู้โครงสร้างประโยคสามัญ ประโยครวมและประโยคซ้อน รวบรวมและอธิบายความหมายของคำต่างประเทศที่ใช้ในภาษาไทย อธิบายคุณค่าวรรณคดีที่อ่าน ท่องจำบทอาขยานที่กำหนด พูดสรุปความจากเรื่องที่ฟังและดู วิเคราะห์ความน่าเชื่อถือข่าวสารจากสื่อต่าง ๆ และนำไปใช้ในชีวิตประจำวัน คัดลายมือตัวบรรจง เขียนจดหมายกิจธุระ เขียนผังความคิดเพื่อแสดงความเข้าใจในบทเรียนต่าง ๆ ที่อ่านวิเคราะห์และวิจารณ์วรรณคดีและวรรณกรรมท้องถิ่นพร้อมยกเหตุผลประกอบ เขียนรายงานการศึกษาค้นคว้า พูดรายงานเรื่องที่ฟัง ดูและพูด เขียนบรรยาย พรรณนา เขียนย่อความ เขียนเรียงความ

 โดยการรวบรวมข้อมูล ตอบคำถาม สรุปแนวคิด และแสดงความคิดเห็น ใช้กระบวนการสร้าง ความตระหนัก กระบวนการสร้างความคิดรวบยอด กระบวนการกลุ่ม ทักษะในการทำงานแบบร่วมมือ กระบวนการวิจารณ์ กระบวนการทางภาษา กระบวนการปฏิบัติ และทักษะการอ่าน การเขียน การฟัง ดูและพูด

 เพื่อให้มีมารยาทและมีวิจารณญาณในการเลือกเรื่องที่ฟัง ดูและพูด มีนิสัยรักการอ่าน การเขียน ใฝ่-เรียนรู้ เห็นคุณค่าของบทอาขยานและร้อยกรองในฐานะที่เป็นมรดกทางวัฒนธรรมของชาติ รักษาภาษาไทยไว้เป็นสมบัติของชาติ

**ตัวชี้วัด**

ท ๑.๑ ม.๒/๒ ท ๑.๑ ม.๒/๓ ท ๑.๑ ม.๒/๘

ท ๒.๑ ม.๒/๑ ท ๒.๑ ม.๒/๒ ท ๒.๑ ม.๒/๓ ท ๒.๑ ม.๒/๔ ท ๒.๑ ม.๒/๘ ท ๒.๑ ม.๒/๕ ท ๒.๑ ม.๒/๖ ท ๓.๑ ม.๒/๑ ท ๓.๑ ม.๒/๒ ท ๓.๑ ม.๒/๓ ท ๓.๑ ม.๒/๕ ท ๓.๑ ม.๒/๖

ท ๔.๑ ม.๒/๑ ท ๔.๑ ม.๒/๒ ท ๔.๑ ม.๒/๕

ท ๕.๑ ม.๒/๒ ท ๕.๑ ม.๒/๓ ท ๕.๑ ม.๒/๔ ท ๕.๑ ม.๒/๕

**รวม ๒๒ ตัวชี้วัด**